CELEX: 62016CN0584
Language: el
Date: 2016-11-17 00:00:00
Title: Υπόθεση C-584/16: Αίτηση προδικαστικής αποφάσεως την οποία υπέβαλε το Cour d’appel de Versailles (Γαλλία) στις 17 Νοεμβρίου 2016 — Green Yellow Hyères Sup SNC κατά Enedis, SA

6.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/11
            
         Αίτηση προδικαστικής αποφάσεως την οποία υπέβαλε το Cour d’appel de Versailles (Γαλλία) στις 17 Νοεμβρίου 2016 — Green Yellow Hyères Sup SNC κατά Enedis, SA
   (Υπόθεση C-584/16)
   (2017/C 038/14)
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Versailles
   
      Διάδικοι στην υπόθεση της κύριας δίκης
   
   
      Εκκαλούσα: Green Yellow Hyères Sup SNC
   
      Εφεσίβλητη: Enedis, SA
   
      Προδικαστικά ερωτήματα
   
   
               1)
            
            
               Έχει το άρθρο 107, παράγραφος 1, ΣΛΕΕ την έννοια ότι συνιστά κρατική ενίσχυση ο μηχανισμός υποχρεωτικής αγοράς, σε τιμή ανώτερη της αγοραίας, της παραγόμενης από εγκαταστάσεις που χρησιμοποιούν ηλιακή ακτινοβολία ηλεκτρικής ενέργειας, με τη χρηματοδότηση του οποίου βαρύνονται οι τελικοί καταναλωτές ηλεκτρικής ενέργειας, όπως ο μηχανισμός αυτός προβλέπεται με τις υπουργικές αποφάσεις της 10ης Ιουλίου 2006 (JORF no 171 της 26ης Ιουλίου 2006, σ. 11133) και της 12ης Ιανουαρίου 2010 (JORF no 0011 της 14ης Ιανουαρίου 2010, σ. 727) σχετικά με τον καθορισμό των όρων αγοράς της εν λόγω ηλεκτρικής ενέργειας, σε συνδυασμό με τον νόμο 2000-108 της 10ης Φεβρουαρίου 2000, σχετικά με τον εκσυγχρονισμό και την ανάπτυξη της δημόσιας υπηρεσίας ηλεκτρισμού, το διάταγμα 2000-1196 της 6ης Δεκεμβρίου 2000 και το διάταγμα 2001-410 της 10ης Μαΐου 2001;
            
         
               2)
            
            
               Σε περίπτωση καταφατικής απαντήσεως, έχει το άρθρο 108, παράγραφος 3, ΣΛΕΕ την έννοια ότι η έλλειψη προηγούμενης γνωστοποιήσεως του μηχανισμού αυτού στην Ευρωπαϊκή Επιτροπή επηρεάζει τη νομιμότητα των προαναφερθεισών υπουργικών αποφάσεων περί εκτελέσεως του επίμαχου μέτρου ενισχύσεως;